Συντεταγμένες: 60°10′22.73″N 24°55′30.86″E﻿ / ﻿60.1729806°N 24.9252389°E﻿ / 60.1729806; 24.9252389

Η **Εκκλησία Τεμπελιαούκιο** (φινλανδικά: Temppeliaukion kirkko‎, σουηδικά: Tempelplatsens kyrka‎) είναι λουθηρανική εκκλησία στη γειτονιά Τόολο του Ελσίνκι. Η εκκλησία σχεδιάστηκε από τους αρχιτέκτονες και αδελφούς Τίμο και Τουόμο Σουομαλάινεν και δόθηκε σε λειτουργία το 1969. Επειδή είναι χτισμένη απευθείας σε συμπαγή βράχο, είναι επίσης γνωστή ως **Εκκλησία του Βράχου** και **Πέτρινη Εκκλησία**.

Ιστορία και αρχιτεκτονική
-------------------------

Τα σχέδια για το ναό ξεκίνησαν ήδη από τη δεκαετία του 1930, όταν επιλέχθηκε ένα οικόπεδο για το κτήριο και πραγματοποιήθηκε διαγωνισμός για το σχέδιο της εκκλησίας. Το σχέδιο του JS Siren, του νικητή του δεύτερου διαγωνισμού για το σχεδιασμό της αρχιτεκτονικής της εκκλησίας, διακόπηκε στα πρώτα του στάδια, όταν ξεκίνησε ο Β' Παγκόσμιος Πόλεμος το 1939. Μετά τον πόλεμο, υπήρξε ένας άλλος αρχιτεκτονικός διαγωνισμός, τον οποίο κέρδισαν στη συνέχεια οι Τίμο Σουομαλάινεν και Τουόμο Σουομαλάινεν το 1961. Για οικονομικούς λόγους, το προτεινόμενο σχέδιο σμικρύνθηκε και ο εσωτερικός χώρος του ναού στη συνέχεια μειώθηκε στο ένα τέταρτο περίπου της αρχικής του κάτοψης. Η κατασκευή άρχισε τελικά τον Φεβρουάριο του 1968 και ο βραχώδης ναός ολοκληρώθηκε για καθαγιασμό τον Σεπτέμβριο του 1969.

Το εσωτερικό ανασκάφηκε και χτίστηκε απευθείας σε συμπαγή βράχο και λούζεται από φυσικό φως, που εισέρχεται από τον φεγγίτη, που περιβάλλει τον κεντρικό χάλκινο τρούλο. Ο τρούλος της εκκλησίας έχει διάμετρο 24 μέτρα και συνδέεται με τους βραχώδεις τοίχους μέσω 180 παραθύρων, που προσδίδουν άπλετο φως στο εσωτερικό του ναού.

Εκκλησία Τεμπελιαούκιο (βίντεο)
Η εκκλησία χρησιμοποιείται συχνά ως χώρος συναυλιών λόγω της εξαιρετικής ακουστικής της. Η ακουστική ποιότητα δημιουργείται από τις τραχιές, ουσιαστικά ακατέργαστες επιφάνειες βράχου. Οι εμβληματικοί βραχώδεις τοίχοι δεν συμπεριλήφθηκαν στην αρχική συμμετοχή στο διαγωνισμό, παρόλο που οι αδελφοί Σουομαλάινεν είχαν σκεφτεί την ιδέα, επειδή πίστευαν ότι ήταν πολύ ριζοσπαστική για την κριτική επιτροπή του διαγωνισμού. Αλλά όταν ο μαέστρος Πάαβο Μπέργκλουντ μοιράστηκε τις γνώσεις του για την ακουστική, που έχουν μερικές από τις καλύτερες αίθουσες μουσικής στον κόσμο και ο μηχανικός Μάουρι Πάργιο έδωσε τις προδιαγραφές για τις επιφάνειες των τοίχων, οι αδερφοί Σουομαλάινεν ανακάλυψαν ότι μπορούσαν να εκπληρώσουν όλες τις απαιτήσεις για την ακουστική αφήνοντας εκτεθειμένους τους βραχώδεις τοίχους στην Αίθουσα της Εκκλησίας.

Η εκκλησία Σουομαλάινεν είναι ένα από τα πιο δημοφιλή τουριστικά αξιοθέατα της πόλης. Μισό εκατομμύριο άνθρωποι την επισκέπτονται ετησίως. Η πέτρινη εκκλησία βρίσκεται στην καρδιά του Ελσίνκι. Η διατήρηση του αρχικού χαρακτήρα της πλατείας είναι η θεμελιώδης ιδέα πίσω από το κτήριο. Η ιδιότυπη επιλογή της φόρμας το έχει κάνει αγαπημένο στους επαγγελματίες και λάτρεις της αρχιτεκτονικής.

Τα έπιπλα της εκκλησίας σχεδιάστηκαν από τους αρχιτέκτονες. Ο οργανοποιός Βέικκο Βιρτάνεν κατασκεύασε το εκκλησιαστικό όργανο, το οποίο έχει 43 στάσεις και 3001 σωλήνες.

Δεν υπάρχουν καμπάνες στην εκκλησία. Μια ηχογράφηση από καμπάνες, που συνέθεσε ο Τανέλι Κουουσίστο παίζεται από μεγάφωνα στον εξωτερικό τοίχο.

Κάτω από την εκκλησία υπάρχει ένα καταφύγιο από την εποχή του Ψυχρού Πολέμου, που σήμερα χρησιμοποιείται ως πάρκινγκ.

Πριν καν ολοκληρωθεί η κατασκευή της εκκλησίας, έγινε πρωτοσέλιδο, όταν τις νύχτες της 16ης και της 17ης Ιουλίου 1968 μια ομάδα χριστιανών φοιτητών ζωγράφισε με μεγάλα γράμματα "BIAFRA" σε πολλά σημεία στους εξωτερικούς τοίχους του κτηρίου, για να επιστήσει την προσοχή στο λιμό, που συνεχιζόταν τότε στη Μπιάφρα, η οποία είχε κηρύξει την ανεξαρτησία της από τη Νιγηρία το 1967. Η διαμαρτυρία των φοιτητών -τότε μέρος του φοιτητικού επαναστατικού κινήματος της δεκαετίας του '60- συνίστατο στο ότι τα χρήματα, που δαπανήθηκαν για τη νέα πολυτελή εκκλησία, θα μπορούσαν καλύτερα να δαπανηθούν για βοήθεια προς την Μπιάφρα και αλλού στην Αφρική. 

Το 2004 η εκκλησία προστέθηκε στη λίστα των προστατευόμενων κτηρίων στη Φινλανδία.

Η είσοδος στην εκκλησία κοστίζει 5€ ανά άτομο.

Εικόνες
-------

* Η χάλκινη στέγη της εκκλησίαςΗ χάλκινη στέγη της εκκλησίας
* Εκκλησιαστικό όργανοΕκκλησιαστικό όργανο
* Είσοδος στην εκκλησίαΕίσοδος στην εκκλησία
* Κάτω από την χάλκινη οροφή της εκκλησίαςΚάτω από την χάλκινη οροφή της εκκλησίας
* Μια σχισμή της εποχής των παγετώνων, που χρησιμοποιείται ως βωμόςΜια σχισμή της εποχής των παγετώνων, που χρησιμοποιείται ως βωμός
* Λουθηρανική λειτουργίαΛουθηρανική λειτουργία
* Λεπτομέρεια εισόδουΛεπτομέρεια εισόδου

Παραπομπές
----------

1. ↑  *NLS Geographic Names Register*. National Land Survey of Finland. 42010069. Ανακτήθηκε στις 3  Ιανουαρίου 2021.
2. ↑  *NLS Geographic Names Register*. National Land Survey of Finland. 42012175. Ανακτήθηκε στις 3  Ιανουαρίου 2021.
3. ↑  *protected building in Rakennusperintörekisteri*.
4. 1 2 3 4 5  www.kyppi.fi/palveluikkuna/rapea/read/asp/r\_kohde\_det.aspx?KOHDE\_ID=200930.
5. 1 2 3 4 5 6 7  *built heritage register*.
6. 1 2 3  *NLS Geographic Names Register*. National Land Survey of Finland. 12008729. Ανακτήθηκε στις 3  Ιανουαρίου 2021.
7. ↑  kartta.hel.fi/paikkatietohakemisto/pth/?id=140.
8. ↑  Ντόκα, Αργυρώ (28 Δεκεμβρίου 2017). «Tempeeliaukio: Μια διαστημική εκκλησία στο Ελσίνκι». *iTravelling*. Ανακτήθηκε στις 25 Δεκεμβρίου 2022.
9. ↑  "Temppeliaukio Church in Helsinki", Retrieved 2012-09-05.
10. ↑  «Rock church (Temppeliaukio)». Helsinki parishes. Αρχειοθετήθηκε από το πρωτότυπο στις 20 Ιανουαρίου 2015. Ανακτήθηκε στις 20 Ιανουαρίου 2015.
11. ↑  «Μερικές από τις πιο ιδιαίτερες εκκλησίες του κόσμου». *Newsbeast*. 30 Αυγούστου 2016. Ανακτήθηκε στις 25 Δεκεμβρίου 2022.
12. ↑  Architecture, Hidden (21 Οκτωβρίου 2015). «Temppeliaukio Church». *Hidden Architecture* (στα Αγγλικά). Ανακτήθηκε στις 25 Δεκεμβρίου 2022.
13. 1 2  «Temppeliaukio Church, the Church of the Rock in Helsinki - Vive Finlandia» (στα Αγγλικά). Ανακτήθηκε στις 25 Δεκεμβρίου 2022.
14. ↑  Travelstyle (9 Φεβρουαρίου 2021). «Ελσίνκι: Γνωρίστε ένα από τα αρχιτεκτονικά αριστουργήματα της Ευρώπης - Top αξιοθέατα & εμπειρίες!». *Travelstyle*. Ανακτήθηκε στις 25 Δεκεμβρίου 2022.
15. ↑  «Εκκλησία των Βράχων». *taxidologio*. Ανακτήθηκε στις 25 Δεκεμβρίου 2022.
16. ↑  «Temppeliaukio Church». *Architectuul*. Ανακτήθηκε στις 25 Δεκεμβρίου 2022.
17. ↑  «Temppeliaukio Church». *Atlas Obscura* (στα Αγγλικά). Ανακτήθηκε στις 25 Δεκεμβρίου 2022.
18. ↑  Lauri Malkavaara, "Punapappi ei unohda Biafraa", Helsingin Sanomien Kuukausiliite, 3/1993, p. 94.
19. ↑  «Temppeliaukio Church (Rock Church) · Finnish Architecture Navigator». *finnisharchitecture.fi* (στα Αγγλικά). Ανακτήθηκε στις 25 Δεκεμβρίου 2022.

Εξωτερικοί σύνδεσμοι
--------------------

* 
* 
* 

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εκκλησία Τεμπελιαούκιο** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145671283
* LCCN: nb2005013339
* GND: 7545327-7
* BIBSYS: 3022492

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Φινλανδία
 |

 |